section_heading: Povijest
paragraph_text: Po carskoj odredbi 1765. godine stanovnici Gornje Vrbove morali su se preseliti na glavnu cestu i na mjestu Donje Vrbove nastaje novo selo – Vrbova. Tada je 1775. godine sagrađena i prva crkva Svih Svetih, koja je bila loše građena, te je na njenom mjestu 1802. godine podignuta nova crkva posvećena sv. Jurju (Đurđu). Time je sačuvana uspomena na staru crkvu u nekadašnjoj Gornjoj Vrbovi. U crkvi je glavni oltar sv. Jurja koji datira iz 1921. godine, te oltar Svih Svetih iz 1864. godine. Njime se željela nastaviti crkvena tradicija Donje Vrbove kao župe Svih Svetih. Župa je u Vrbovi ponovno osnovana 1963. godine.